{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":53,"n_cols":6,"rows_kept":53,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o ažuriranom Obrascu zakonodavnih aktivnosti Ministarstva zdravstva za 2026. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA KOMORA FIZIOTERAPEUTA","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Hrvatska komora fizioterapeuta se protivi donošenju „novog“ cjelovitog Zakona o fizioterapeutskoj djelatnosti, te predlaže da se\n donesu Izmjene i dopune Zakona o fizioterapeutskoj djelatnosti iz razloga koje će mo niže obrazložiti. Naime, sukladno Jedinstvenim metodološko-nomotehničkim pravilima za  izradu akata (dalje u tekstu: Pravila) koje donosi Hrvatski Sabor u članku 48. istih jasno jepropisano da  ako se propis mijenja, odnosno dopunjava više puta potrebno je tek onda pristupiti donošenju novoga propisa, u pravilu nakon treće izmjene, odnosno dopune. Shodno tome slobodni smo navesti kako Zakon o fizioterapeutskoj djelatnostije donesen 3. listopada 2008. i objavljen u Narodnim novinama broj 120/08 te je zakon utvrdio temeljne odrednice profesije sukladno europskim standardima u fizioterapiji. Činjenica je da se je u međuvremenu utvrdila potreba za većom razinom obrazovanja fizioterapeuta zbog sve veće odgovornosti u pružanju kvalitetne fizioterapije te se je podigla razina obrazovanja za fizioterapeuta na diplomsku razinu kojasad nije prepoznata kroz Zakon o fizioterapeutskoj djelatnosti i koji isto treba  inkorporirati, ali to nije razlog da se donosi „novi“ zakon. Naime nedvojbeno je da se Zakon o fizioterapeutskoj djelatnosti do sada nije niti jednom mijenjao, pa shodno citiranim odredbama Pravila nema ni  pravne ni logične osnove da se donosi novi Zakon o fizioterapeutskoj djelatnosti a da za prethodno nije bila niti jedna Izmjena i dopuna predmetnog Zakona, a niti je od dana donošenja istog,predmetni Zakon  formalno niti izmijenjen niti dopunjen.Hrvatska komora fizioterapeuta kao jedino nadležno tijelo u  reguliranju i nadziranju profesije fizioterapeuta, između ostalog,  sukladno članku 26. stavak 1. točka 2.  citirano:  „surađuje s ministarstvom nadležnim za zdravstvo na svim područjima od interesa za  fizioterapeute te daje stručna mišljenja i sudjeluje kod pripreme propisa iz područja fizioterapeutske  djelatnosti“. Iz svega gore navedenog smo i ,pozvani da ovim putem istaknemo jasnu namjeru aktivno  sudjelovati u izmjenama i dopunama Zakona o fizioterapeutskoj djelatnosti s prvenstvenim ciljevima koji  su navedeni u ovom ažuriranom Obrascu zakonodavnih aktivnosti Ministarstva zdravstva za 2026. godinu te se protivimo donošenju „novog“ cjelovitog Zakona o fizioterapeutskoj djelatnosti jer zato nema niti  stručne niti pravne osnove."]
[2,"HRVATSKA KOMORA EDUKACIJSKIH REHABILITATORA","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Predlažemo dopunu Ažuriranog obrasca zakonodavnih aktivnosti Ministarstva zdravstva za 2026. godinu uvrštavanjem u plan dopune Zakona o zdravstvenoj zaštiti. \n\nRedni broj: 2.8. \nNaziv nacrta prijedloga zakona: Zakon o zdravstvenoj zaštiti \nI. tromjesečje 2026.godine\n\nRazlozi predlaganja zakona: Zakon o zdravstvenoj zaštiti trenutno ne prepoznaje edukacijsko-rehabilitacijsku djelatnost kao dio zdravstvene zaštite iako su Planom i programom mjera zdravstvene zaštite 2023.-2026. predviđene mjere koje edukacijski rehabilitatori provode samostalno, dok se u dodatnih 57 navode kao izvršitelji te u 75 kao suradnici u izvršavanju. \nSukladno Planu i programu mjera zdravstvene zaštite 2023.-2026. potrebno je taksativno navesti u članku 30. stavku 2. i članku 32. stavku 2. i edukacijsko-rehabilitacijsku djelatnost kao djelatnost koja se može provoditi na primarnoj i sekundarnoj razini. Potrebno je navođenje edukacijsko-rehabilitacijske djelatnosti kao djelatnosti koja se pruža u sklopu domova zdravlja u stavku 2. članka 103.. U skladu s postojećom praksom i Planom i programom mjera zdravstvene zaštite 2023.-2026., potrebno je definirati status edukacijskih rehabilitatora kao zdravstvenih radnika koji pružaju zdravstvenu zaštitu i sudjeluju u procesu dijagnostike i liječenja stavkom 2. članka 155.\n\nCiljevi koji se žele postići donošenjem zakona: Predložene izmjene usmjerene su na rješavanje konkretnih prepreka koje otežavaju provedbu reformi u području rane intervencije i dugotrajne skrbi. Njima se omogućuje pravovremeno upućivanje korisnika, uklanjaju administrativne barijere pri upućivanju te se stvaraju uvjeti za stabilno formiranje timova za ranu intervenciju i dugotrajnu skrb. Time se omogućuje učinkovitije korištenje postojećih resursa, rasterećenje liječnika, bolja dostupnost usluga te ujednačena praksa na razini cijele države.\nUvrštavanjem edukacijsko-rehabilitacijske djelatnosti u zakon Ministarstvo ne samo da usklađuje zakonodavni okvir s postojećom praksom i važećim planovima, već i stvara preduvjete za održiv, mjerljiv i sveobuhvatan zdravstveni odgovor na potrebe djece s teškoćama u razvoju i osoba s invaliditetom."]
[3,"PAOLA MILIN","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Podržavam"]
[4,"SANJA POSTAJ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Prijedlog:\nU Obrazac zakonodavnih aktivnosti Ministarstva zdravstva za 2026. godinu uvrstiti:\nIzmjene / Dopune Pravilnika o načinu oglašavanja o lijekovima (NN 043/2015). Obrazloženje: pravilnik nije mijenjan od datuma stupanja na snagu (25.04.2015.). Zbog toga ne odražava trenutno stanje u dijelu oglašavanja o lijekovima putem interneta, budući da su zahtjevi primjereni klasičnim / statičkim stranicama (stariji model) i ne odgovaraju modernim web-arhitekturama (SPA, dinamički sadržaj, društvene mreže, mobilne aplikacije i drugi digitalne komunikacijski kanali....)"]
[5,"SANJA POSTAJ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Prijedlog:\nU Obrazac zakonodavnih aktivnosti Ministarstva zdravstva za 2026. godinu uvrstiti:\nIzmjene / Dopune Pravilnika o tvarima koje se mogu dodavati hrani i koristiti u proizvodnji hrane te tvarima čije je korištenje u hrani zabranjeno ili ograničeno (NN 160/2013). Obrazloženje: pravilnik nije mijenjan od datuma stupanja na snagu (01.01.2014.). Zbog toga u njega nisu uvrštene razne promjene koje su se u međuvremenu dogodile zbog npr. promjena u EU propisima (npr. u popisu tvari dopuštenih za upotrebu i njihovim najvećim dnevnim dozama). Time je subjektima u poslovanju s hranom otežano praćenje trenutne situacije i usklađivanje poslovanja s propisima."]
[6,"HRVATSKO DRUŠTVO ZA MEDICINSKU FIZIKU","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Poštovani,\nHrvatsko društvo za medicinsku fiziku (HDMF) predlaže dodavanje sljedećih aktivnosti u zakonodavne aktivnosti Ministarstva zdravstva za 2026. godinu:\n- Reguliranje medicinske fizike kao zdravstvene djelatnosti od interesa za Republiku Hrvatsku (RH)\n- Uvođenje specijalizacije iz medicinske fizike \nNedefiniranje medicinske fizike kao zdravstvene djelatnosti te nepostojanje specijalizacije iz medicinske fizike ozbiljan je i veliki problem hrvatskog zdravstva. U ovom trenutku u hrvatskom zdravstvu (javnom i privatnom) radi više od 90 medicinskih fizičara, a s obzirom na nagli porast broja novooboljelih od malignih bolesti te nabavku više od 20 linearnih akceleratora, osnivanja novih radioterapijskih centara i sve većeg ulaska medicinskih fizičara u područje dijagnostičke i intervencijske radiologije i nuklearne medicine, taj će broj vrlo brzo porasti iznad 100. Medicinski fizičari kao zdravstveni djelatnici uvelike utječu na kvalitetu zdravstvene zaštite, posebice u dijagnostičkoj i intervencijskoj radiologiji, nuklearnoj medicini i radioterapiji. Međutim, medicinska fizika još uvijek nije definirana kao zdravstvena djelatnost odgovarajućim Zakonom o djelatnosti medicinske fizike kojim bi se uredila načela, način organiziranja i provođenja djelatnosti medicinske fizike, kao dijela zdravstvene djelatnosti od interesa za RH. Isto tako, u RH još uvijek ne postoji specijalizacija iz medicinske fizike. Praktične posljedice su da u zdravstvenom sustavu imamo medicinske fizičare za koje ne postoji formalni program specijalističkog usavršavanja, a koji sudjeluju u terapijskim, dijagnostičkim i intervencijskim postupcima koji se provode na pacijentima (primjerice, planiranje radioterapije za više od 10.000 onkoloških bolesnika godišnje). S druge strane, medicinski fizičari su priznati Zakonom o zdravstvoj zaštiti kao zdravstveni radnici, dok djelatnost medicinske fizike nije priznata kao zdravstvena djelatnost, što je nonsens. U RH, koja je članica Međunarodne agencije za atomsku energiju (International Atomic Energy Agency, IAEA), provedena je 2015. i IRRS misija iz IAEA-e (INTEGRATED REGULATORY REVIEW SERVICE (IRRS) MISSION TO THE REPUBLIC OF CROATIA). IRRS misija obuhvatila je i Ministarstvo zdravstva, a u nalazu misije, između ostalog, stoji:\n\"Furthermore, there is no specialization in medical physics and insufficient provisions regarding the responsibilities of medical physicists. Medical physicists play an essential role in patient protection from undue exposure and in the reduction of patients’ doses, especially in the high risk activities such as radiotherapy, nuclear medicine and interventional radiology.\"\n\"Unfortunately, there is no specialization in medical physics and no recognition of this profession at a national level.\"\n\"Observation: There is no specialization in medical physics, and the IRRS team has been informed that there are not enough medical physicists available in Croatia to implement the radioprotection of patients consistent with the requirements of the IAEA. In addition, the responsibilities of medical physicists, as set in GSR Part 3, are not fully defined in the Croatian regulations.\n\"Recommendation: The Government should recognize medical physicists as a profession at a national level and develop specialization in medical physics with objective to ensure the radiation protection of patients.\"\n2019. godine IAEA je IRRS follow-up misijom (također obuhvaćeno i Ministarstvo zdravstva) provela i praćenje provedbe zaključaka iz IRRS misije 2015. Nažalost, uz slične zaključke:\n„Croatia needs to take further actions to continue its efforts to establish the criteria for the qualification and recognition of medical physicists.“\nU međuvremenu, RH nije postupila prema ovim preporukama.\nTakođer, niz je i ostalih međunarodnih dokumenata, direktiva i preporuka (primjerice IAEA, European Federation of Organisations for Medical Physics - EFOMP , International Organization for Medical Physics - IOMP, EU komisija), koje reguliraju ulogu medicinskih fizičara i snažno preporučuju uvođenje specijalističke edukacije iz medicinske fizike.\nNadalje, IOMP je Ministarstvu zdravstva u listopadu 2023. godine uputio pismo preporuke u kojem naglašava potrebu reguliranja medicinske fizike kao zdravstvene profesije u RH i uvođenja specijalizacije iz medicinske fizike. Isto je učinio i EFOMP, poslavši pismo preporuke pod nazivom „Medical Physics as an essential Healthcare Profession in Croatia“.\nPrema preporukama IAEA-e, EFOMP-a i IOMP-a, potrebno specijalističko usavršavanje medicinskog fizičara obuhvaća završavanje sveučilišnog poslijediplomskog specijalističkog studija medicinske fizike (primjerice, u trajanju 2 godine) kao dijela formalnog, strukturiranog, akreditiranog i mentoriranog programa specijalizacije (engl. residency) iz kliničke medicinske fizike (primjerice, u trajanju 4 godine). Po uspješnom završetku toga programa, položenom specijalističkom ispitu, slijedi izdavanje uvjerenja o položenom spec. ispitu i certificiranje (registracija/licenciranje) medicinskog fizičara od strane odgovarajućeg tijela.\nNadalje, skrećemo pozornost da je prema Direktivi EURATOM 2013/59, RH obavezna osigurati provedbu sljedećih odredbi, a nije ih provela:\nArticle 14:\n„Member States shall ensure that arrangements are made for the establishment of education, training and retraining to allow the recognition of radiation protection experts and medical physics experts……“\nArticle 18:\n„…. Member States shall ensure that appropriate curricula are established and shall recognise the corresponding diplomas, certificates or formal qualifications. ….“\n„…Member States shall ensure that continuing education and training after qualification is provided and, in the special case of the clinical use of new techniques, training is provided on these techniques………“\nArticle 59:\n…. Member States shall ensure that training and recognition requirements, as laid down in Articles 79, 14 and 18, are met for the practitioner, the medical physics expert and the individuals referred to in Article 57(2).….\n\nNadalje, smjernice Europske komisije RP174 jasno definiraju potrebne elemente sveobuhvatnog specijalističkog obrazovanja i osposobljavanja stručnjaka za medicinsku fiziku kao profesije koja samostalno djeluje u zdravstvenom sustavu. Niti te smjernice RH nije primjenila u hrvatskom zdravstvu.\nNadalje, u izvješću Europske komisije „Analysis on workforce availability, education and training needs for the quality and safety of medical applications involving ionising radiation in the EU“, dane su jasne preporuke:\n„1. In accordance with the Directive 2013/59/Euratom, to practise independently in the field of medical physics in Europe, the MPE accredited level (EQF8) should be achieved. All Member States should provide education and training programmes and registration schemes for this goal.\n2. Member states should converge in their education and training programmes for MPEs, seeking the standardisation of the safety and quality standards in the medical practices involving ionising radiation at European level. The updated core curricula and pathways proposed by EFOMP (mentioned above) for MPEs should be the reference for the education and training programmes for the Member States, which could be summarised as follows:\na. Minimum requirements to access the education and training for MPEs: a BSc degree predominantly in Physics plus an MSc degree in Physics or Medical Physics (BSc + MSc 300 ECTS, including in total at least 180 ECTS in Fundamental Physics and Mathematics).\nb. Education and training for MPEs: duration of at least 4 years to obtain the competences (CanMEDS roles) to become an independent specialist. Training in one or more subspecialties of Medical Physics should be available. The training must be conducted in a hospital/healthcare facility accredited by the competent authority. Training facility and quality of the MPE training should be regularly audited by the competent authority.\nc. The MPE trainee must be appointed as a paid resident, with assigned duties under the supervision of a qualified MPE.\nd. Continuing professional development (CPD) shall be compulsory as recommended by EFOMP.\ne. Professionals should be registered before starting independent practice. The register should be managed by the national competent authority, which should coordinate this effort with the national scientific society.\n3. A common core curriculum and career pathway for the profession of MPE encompassing all subspecialties is instrumental in harmonising MPE education and training standards across Europe. This approach ensures consistency in the competences required to become an MPE, thereby standardising quality and safety for the medical applications involving ionising radiation. Furthermore, this initiative streamlines the recognition of the MPE profession in EU Member States where it has yet to be formalised.“\nNišta od navedenog RH još uvijek nije provela niti primjenila u hrvatskom zdravstvu.\nStoga još jednom predlažemo da se hitno u zakonodavne aktivnosti Ministarstva zdravstva za 2026. godinu uvrsti reguliranje medicinske fizike kao zdravstvene djelatnosti i uvođenje specijalizacije iz medicinske fizike.\n\nS poštovanjem\nHrvatsko društvo za medicinsku fiziku\nEmail adresa: info@crompa.hr , Bijenička cesta 32, Zagreb"]
[7,"JOSIP UJEVIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Molimo Ministarstvo zdravstva da u ažuriranju Obrasca zakonodavnih aktivnosti za 2026. godinu uvrsti Zakon o biološkoj djelatnosti te prepozna i uvaži doprinos biologa u zdravstvenom sustavu. Biolozi imaju ključnu ulogu u laboratorijskoj dijagnostici, javnom zdravstvu, mikrobiologiji i molekularnim analizama, no njihov položaj i kompetencije nisu adekvatno uređeni važećim zakonodavnim okvirom. Donošenje navedenog zakona doprinijelo bi jasnijem definiranju uloga biologa i unaprjeđenju kvalitete zdravstvene skrbi."]
[8,"ANA MUSTAPIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Zakon o zdravstvenoj zaštiti (NN 100/18) stupio je na snagu 01.01.2019. godine te je u članku 155. st. 2. propisano da se zdravstvenim radnicima smatraju biolozi u zdravstvu ako obavljaju zdravstvenu djelatnost u procesu dijagnostike i liječenja, čime je reguliran status biologa kao zdravstvenih radnika. Ministarstvo zdravstva bilo je dužno u roku 6 mjeseci od donošenja Zakon o zdravstvenoj zaštiti regulirati status biologa, no to danas nije učinjeno. S obzirom na status biologa u zdravstvu kao zdravstvenih radnika u nacionalnom zakonodavstvu nužno je da se djelatnost biologa u zdravstvu pravno regulira donošenjem posebnog zakona. Zakon bi predstavljao pravni temelj između ostalog za propisivanje ustrojstva, nadležnosti i načina rada komore, kao strukovne organizacije zdravstvenih radnika, a sve sukladno čl. 243. Zakona o zdravstvenoj zaštiti koji propisuje da se ustrojstvo, nadležnost i način rada komore uređuje posebnim zakonom. Bez donošenja zakona kojim bi se reguliralo ustrojstvo, nadležnost i način rada komore, nema niti preduvjeta za reguliranje statusa biologa u zdravstvu kao zdravstvenih radnika koji se sukladno Zakonu o zdravstvenoj zaštiti obavezno učlanjuju u komore. Čime se direktno struku biologa u zdravstvu diskriminira u odnosu na regulirane profesije. Sukladno Zakonu o znanstvenoj djelatnosti i visokom obrazovanju (NN 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17) svi biolozi u zdravstvu SU visokoobrazovani radnici koji se obrazuju na diplomskom sveučilišnom studiju, koji završetkom obrazovanja stječu status magistar, magistra u skladu s posebnim zakonom. Ističemo kako upravo zbog našeg visokog obrazovanja u posebnom području znanstvene djelatnosti, trebamo imati reguliran status kroz poseban zakon i posebnu komoru na jednak način kako je reguliran status drugih visokoobrazovanih radnika kroz posebne zakone i komore u zdravstvu (primjerice Zakon o psihološkoj djelatnosti (NN 47/03) - Hrvatska psihološka komora, Zakon o medicinsko-biokemijskoj djelatnosti (NN 121/03 i 117/08)- Hrvatska komora medicinskih biokemičara, Zakon o liječništvu (NN 121/03 i 117/08)- Hrvatska liječnička komora). Ističemo da smo se od 2019.g. redovito uključivali u e-savjetovanje normativnih aktivnosti Ministarstva zdravstva za uvrštenjem Prijedloga zakona o djelatnosti biologa u zdravstvu, ali su naši prijedlozi uporno ignorirani. Vidimo da ni u ovoj izmjeni Zakona o zdravstvenoj zaštiti naša struka nije uzeta u obzir. Na sastanku u Ministarstvu zdravstva koji je održan 12.01.2022.g., HDBUZ i Hrvatsko društvo za medicinsku fiziku predložili su što hitnije uvrštavanje prijedloga Zakona koji bi regulirali rad ovih profesija u normativne aktivnosti Ministarstva no navedeni sastanak nije polučio bilo kakav rezultat. A niti sastanci koji su poslije održani u Ministarstvu zdravstva. Zakonodavstvo Vlade RH također je uputilo dopis Ministarstvu zdravstva kako treba regulirati status magistara biologije, no i na to se Ministarstvo zdravstva oglušilo. Profesija biologa u zdravstvu regulirana je posebnim zakonima u zemljama EU i Velikoj Britaniji (informacije dostupne na https://ec.europa.eu/growth/tools-databases/regp\nrof/professions/profession/1450). Obzirom na to da je i iz Obrasca ažuriranih zakonodavnih aktivnosti Ministarstva zdravstva za 2026. godinu vidljivo da je Ministarstvo još jednom propustilo pravno regulirati djelatnost biologa u zdravstvu, ovom prilikom zahtijevam dopunu Obrasca zakonodavnih aktivnosti te uvrštavanje prijedloga Zakon o djelatnosti biologa u zdravstvu u normativne aktivnosti za 2026.g. \nS poštovanjem, \ndr.sc. Ana Mustapić, mag.biol.mol."]
[9,"MARIJA ZEKUŠIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Poštovani,\n\nmolim da se u Obrazac zakonodavnih aktivnosti Ministarstva zdravstva za 2026. godinu uvrsti Zakon o biološkoj djelatnosti.\n\nRazlozi za donošenje zakona:\nPostoji potreba za sustavnim uređenjem i usklađivanjem obavljanja djelatnosti magistara molekularne biologije, magistara eksperimentalne biologije te ostalih magistara biologije sa standardima zanimanja, važećim visokoškolskim kvalifikacijama i stvarnim potrebama zdravstvenog sustava Republike Hrvatske.\n\nCiljevi koji se žele postići donošenjem zakona:\nDonošenjem Zakona o biološkoj djelatnosti uredili bi se sadržaj i način obavljanja djelatnosti, uvjeti za njezino obavljanje, sustav kontrole kvalitete te stručni nadzor nad radom magistara molekularne biologije, magistara eksperimentalne biologije i ostalih magistara biologije zaposlenih u visoko specijaliziranim područjima moderne medicine. To osobito uključuje molekularnu dijagnostiku, laboratorijsku genetiku, imunogenetiku, kliničku embriologiju, transplantacijsku imunologiju, HLA tipizaciju, tkivno bankarstvo, tkivno inženjerstvo, farmakogenomiku te druga područja laboratorijske i personalizirane medicine.\n\nCilj je osigurati jasno definirane kompetencije, visoku razinu kvalitete i sigurnosti rada te usklađenost pružanja bioloških djelatnosti unutar zdravstvenog sustava Republike Hrvatske.\n\nS poštovanjem, \n\ndoc.dr.sc. Marija Zekušić, mag.biol.mol."]
[10,"PAULA ALAPIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Poštovani,\n\nstatus magistra biologije u sustavu zdravstva Republike Hrvatske već dugi niz godina nije sustavno i cjelovito uređen. Magistri biologije zaposleni u zdravstvu obavljaju izuzetno odgovorne i stručne poslove. Unatoč tome, njihov profesionalni status nije jasno definiran, ne postoji mogućnost formalne specijalizacije, niti je osiguran jasan i predvidiv profesionalni razvoj i napredovanje unutar sustava. Nepostojanje posebnog zakonskog okvira dovodi do neujednačene prakse među zdravstvenim ustanovama, pravne nesigurnosti zaposlenika kao i dugoročnog gubitka stručnog kadra koji zbog neuređenog statusa često napušta zdravstveni sustav ili Republiku Hrvatsku. \nApeliram da se Zakon o biološkoj djelatnosti u zdravstvu uvrsti u zakonodavne aktivnosti za 2026. godinu, s ciljem jasnog definiranja statusa biologa u zdravstvu,omogućavanja formalne \nspecijalizacije i profesionalnog razvoja, jačanja kvalitete i sigurnosti zdravstvene zaštite te zadržavanja visokoobrazovanog stručnog kadra u zdravstvenom sustavu Republike Hrvatske.\n\nS poštovanjem,\ndr.sc. Paula Alapić, mag.biol.exp."]
[11,"FEODORA STIPOLJEV","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Zakon o zdravstvenoj zaštiti (NN 100/18) stupio je na snagu 01.01.2019. godine te je u članku 155. st. 2. propisano da se zdravstvenim radnicima smatraju biolozi u zdravstvu ako obavljaju zdravstvenu djelatnost u procesu dijagnostike i liječenja, čime je reguliran status biologa kao zdravstvenih radnika. Ministarstvo zdravstva bilo je dužno u roku 6 mjeseci od donošenja Zakon o zdravstvenoj zaštiti regulirati status biologa, no to danas nije učinjeno. S obzirom na status biologa u zdravstvu kao zdravstvenih radnika u nacionalnom zakonodavstvu nužno je da se djelatnost biologa u zdravstvu pravno regulira donošenjem posebnog zakona. Zakon bi predstavljao pravni temelj između ostalog za propisivanje ustrojstva, nadležnosti i načina rada komore, kao strukovne organizacije zdravstvenih radnika, a sve sukladno čl. 243. Zakona o zdravstvenoj zaštiti koji propisuje da se ustrojstvo, nadležnost i način rada komore uređuje posebnim zakonom. Bez donošenja zakona kojim bi se reguliralo ustrojstvo, nadležnost i način rada komore, nema niti preduvjeta za reguliranje statusa biologa u zdravstvu kao zdravstvenih radnika koji se sukladno Zakonu o zdravstvenoj zaštiti obavezno učlanjuju u komore. Čime se direktno struku biologa u zdravstvu diskriminira u odnosu na regulirane profesije. Sukladno Zakonu o znanstvenoj djelatnosti i visokom obrazovanju (NN 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17) svi biolozi u zdravstvu SU visokoobrazovani radnici koji se obrazuju na diplomskom sveučilišnom studiju, koji završetkom obrazovanja stječu status magistar, magistra u skladu s posebnim zakonom. Ističemo kako upravo zbog našeg visokog obrazovanja u posebnom području znanstvene djelatnosti, trebamo imati reguliran status kroz poseban zakon i posebnu komoru na jednak način kako je reguliran status drugih visokoobrazovanih radnika kroz posebne zakone i komore u zdravstvu (primjerice Zakon o psihološkoj djelatnosti (NN 47/03) - Hrvatska psihološka komora, Zakon o medicinsko-biokemijskoj djelatnosti (NN 121/03 i 117/08)- Hrvatska komora medicinskih biokemičara, Zakon o liječništvu (NN 121/03 i 117/08)- Hrvatska liječnička komora). Ističemo da smo se od 2019.g. redovito uključivali u e-savjetovanje normativnih aktivnosti Ministarstva zdravstva za uvrštenjem Prijedloga zakona o djelatnosti biologa u zdravstvu, ali su naši prijedlozi uporno ignorirani. Vidimo da ni u ovoj izmjeni Zakona o zdravstvenoj zaštiti naša struka nije uzeta u obzir. Na sastanku u Ministarstvu zdravstva koji je održan 12.01.2022.g., HDBUZ i Hrvatsko društvo za medicinsku fiziku predložili su što hitnije uvrštavanje prijedloga Zakona koji bi regulirali rad ovih profesija u normativne aktivnosti Ministarstva no navedeni sastanak nije polučio bilo kakav rezultat. A niti sastanci koji su poslije održani u Ministarstvu zdravstva. Zakonodavstvo Vlade RH također je uputilo dopis Ministarstvu zdravstva kako treba regulirati status magistara biologije, no i na to se Ministarstvo zdravstva oglušilo. Profesija biologa u zdravstvu regulirana je posebnim zakonima u zemljama EU i Velikoj Britaniji (informacije dostupne na https://ec.europa.eu/growth/tools-databases/regp\nrof/professions/profession/1450). Obzirom na to da je i iz Obrasca ažuriranih zakonodavnih aktivnosti Ministarstva zdravstva za 2026. godinu vidljivo da je Ministarstvo još jednom propustilo pravno regulirati biološku djelatnost u zdravstvu, ovom prilikom zahtijevam dopunu Obrascaažuriranih  zakonodavnih aktivnosti te uvrštavanje prijedloga Zakon o biološkoj djelatnosti u zdravstvu u normativne aktivnosti za 2026.g. \nS poštovanjem, Prof.dr.sc. Feodora Stipoljev,mag.biol.mol."]
[12,"MIRJANA SUVER STEVIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Poštovani,\nuvidom u ažurirani Obrazac zakonodavnih aktivnosti Ministarstva zdravstva za 2026. godinu izražavam zabrinutost zbog nastavka zanemarivanja biološke djelatnosti u zdravstvu. Posebno ističem kako su brojni prijedlozi i inicijative struke s molbom i apelom za odgovarajuće zakonske izmjene koje bi jasno definirale status biologa u zdravstvu, do sada ostali bez konkretnih rezultata. \nIzostanak takvog zakonodavnog okvira dovodi do pravne nesigurnosti, ograničenih mogućnosti profesionalnog razvoja te neravnopravnosti biologa u zdravstvu u odnosu na struke kojima je priznat profesionalni status. Stoga, nužno je i apeliram da se u planiranju zakonodavnih aktivnosti za 2026. godinu prepozna potreba za sustavnim uređenjem biološke djelatnosti u zdravstvu, osobito u kontekstu sve veće složenosti laboratorijske dijagnostike, razvoja personalizirane medicine i rastućih zahtjeva za interdisciplinarnim pristupom zdravstvenoj skrbi.\n\nnasl. doc. dr. sc. Mirjana Suver Stević"]
[13,"KRUNOSLAV BAOTIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Unatoč vrlo važnoj ulozi biologa u suvremenoj dijagnostici i kontinuiranim apelima struke od 2019. godine, njihov profesionalni status u zdravstvenom sustavu i dalje nije sustavno uređen. Uvrštavanje Zakona o biološkoj djelatnosti u plan zakonodavnih aktivnosti za 2026. godinu preduvjet je za stabilnost, odgovornost i daljnji razvoj zdravstvenog sustava."]
[14,"HRVATSKO DRUŠTVO  ZA BIOMEDICINSKO INŽENJERSTVO I MEDICINSKU FIZIKU","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","PRIJEDLOG\n\nU Obrazac zakonodavnih aktivnosti Ministarstva zdravstva za 2026. godinu uvrstiti:\n1. Zakone o djelatnostima biomedicinskog inženjerstva i medicinske fizike,\n2. Pravilnike o specijalističkom usavršavanju biomedicinskih inženjera i medicinskih fizičara\n\n\nOBRAZLOŽENJE\n\nBiomedicinski inženjeri i medicinski fizičari su zdravstveni radnici [Zakon o zdravstvenoj zaštiti (2018.), Nacionalna klasifikacija zanimanja (2010.)]. Djelatnosti svih hrvatskih zdravstvenih radnika moraju biti regulirane zdravstvenim strukovnim zakonima i podzakonskim aktima, uključivo i specijalističko usavršavanje (specijalizacija, uža specijalizacija), a rad svih hrvatskih zdravstvenih radnika mora biti argumentirano i pravedno vrjednovan.\n\nBiomedicinsko inženjerstvo je inženjerstvo u biologiji i medicini, a kao takvo je krovni pojam svekolikog inženjerstva i u hrvatskoj biomedicini i zdravstvu. Kliničko inženjerstvo je pak biomedicinsko inženjerstvo u kliničkom okružju. Biomedicinsko inženjerstvo nije samo dio suvremene medicine, već suvremena medicina ponajviše i napreduje upravo temeljem i pomoću biomedicinskog inženjerstva, pričem je kliničko inženjerstvo u zdravstvenim ustanovama jedna od glavnih djelatnosti koja zahtijeva specijaliste biomedicinskog inženjerstva [Službeni list Europske unije (2015.)]. Svježiji primjeri i razvidni dokazi tome su i svekolika događanja vezana za, primjerice covid-19 ili hakerske napade.\n\nBiomedicinski inženjeri i medicinski fizičari su stručnjaci 7. i 8. razine sveučilišnog obrazovanja iz područja prirodnih, tehničkih, biotehničkih i interdisciplinarnih znanost djelatni već desetljećima u području hrvatske biomedicine i zdravstva. Oni izravno i aktivno sudjeluju u provođenju prevencijskih, dijagnostičkih, terapijskih, rehabilitacijskih i palijacijskih zdravstvenih postupaka rabeći nerijetko i najsloženije i najskuplje zdravstvene tehnologije uopće, no već se više od dva desetljeća na osobito diskriminirajući i ponižavajući način vrednuju njihovi poslovi odnosno radna mjesta u sustavu zdravstva te ne pridaje pažnja reguliranosti njihovih struka spram, primjerice, farmaceuta i medicinskih biokemičara - prije diplomirani inženjeri farmacije/medicinske biokemije, sada magistri farmacije/medicinske biokemije!).\n\nNadalje, u Republici Hrvatskoj nikako da zaživi službeni i sveobuhvatan sustav nomenklature medicinskih uređaja, popisivanja i održavanja medicinskih uređaja, sustavan ustroj upravljanja, osiguravanja i kontrole kvalitete medicinskih uređaja, procjene i upravljanja zdravstvenim tehnologijama kao niti pripadajuća programska podrška, i dr. [Svjetski atlas medicinskih uređaja Svjetske zdravstvene organizacije (2022.)]. Posljedično tome u Hrvatskoj se točno ne zna niti broj, niti stanje, niti načini upravljanja i uporabe medicinskih uređaja u javnom i privatnom sektoru zdravstva, pa se tako već duže vrijeme evidentira na desetke tisuća slučajeva morbiditeta zbog vanjskih uzroka godišnje tj. slučajeva bolničkog pobola u stacionarnom dijelu bolnica [Hrvatski zavod za javno zdravstvo]. Medicinska je pogreška, naime, treći najčešći uzrok smrti, odnosno uzrok 1 od 10 smrti (SAD) [British Medical Journal (2016.)]. Uz to, postoji mnogo stručnih i znanstvenih radova u kojima se spominje pojam medicinska pogreška uz pojmove zdravstvena tehnologija ili medicinski uređaj [PubMed, itd. (2025.)]. Nedvojbeno je stoga kako su zdravstvene tehnologije, ključne suvremene sastavnice dobrobiti bolesnika, ujedno i značajne odrednice narušavanja zdravlja i gubitaka života bolesnika kroz neočekivane i neželjene događaje, a upravo su biomedicinsko inženjerstvo i biomedicinski inženjeri u zdravstvenim ustanovama imanentna sastavnica te čimbenik i jamstvo kvalitete svake faze životnog ciklusa tih i takvih tehnologija, osobito medicinskih uređaja (primjerice anestezioloških, kirurških ili ultrazvučnih uređaja, elektrokardiografa, defibrilatora, dijalizatora, inkubatora, respiratora, infuzora, oslikavajućih sustava i mnogih drugih važnih medicinskih uređaja i sustava).\n\nSamo na gore predloženi bi se način, uvažavanjem i žurnim ostvarenjem navedenih prijedloga, postigla sigurnost, sljedivost, učinkovitost, djelotvornost te menadžment, osiguranje i kontrola kvalitete zdravstvenih tehnologija i zdravstvene zaštite pučanstva primjerene 21. stoljeću te na najveću moguću dobrobit bolesnika i njihovih obitelji, bolničkog osoblja, kliničkih ustanova, zdravstvenog sustava i hrvatskog društva u cjelini."]
[15,"TANJA LEONTIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Komentar (u ime Sindikata KBC Zagreb):\n\nSindikat KBC Zagreb naglašava hitnu potrebu uključivanja donošenja niza zakona u plan zakonodavnih aktivnosti za 2026. godinu kako bi se osigurala pravna jasnoća, profesionalni razvoj i pravedna valorizacija ključnih zdravstvenih profesija. Posebno ističemo donošenje Zakona o biološkoj djelatnosti radi reguliranja statusa biologa u zdravstvenom sustavu, Zakona o fizioterapeutskoj djelatnosti radi uklanjanja dugogodišnje diskriminacije magistara fizioterapije, te novog Zakona o sestrinstvu za osuvremenjivanje regulirane profesije i definiranje specijalističkog usavršavanja i kompetencija po razinama obrazovanja.\n\nTakođer podržavamo prijenos nadležnosti nad kliničkim ispitivanjima i nadzorom nad dobrom praksom lijekova na Agenciju za lijekove i medicinske proizvode, čime se osigurava veća učinkovitost i dostupnost inovativnih lijekova. Posebno ističemo potrebu donošenja Zakona kojim bi medicinski fizičari i biomedicinski inženjeri dobili odgovarajući profesionalni status i mogućnost daljnjeg specijalističkog usavršavanja. Hitno uključivanje ovih zakona u plan aktivnosti ključno je za stabilnost, kvalitetu i sigurnost hrvatskog zdravstvenog sustava."]
[16,"LEONA MOROŽIN POHOVSKI","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","\"Izostavljanje Zakona o biološkoj djelatnosti iz ažuriranog Obrasca zakonodavnih aktivnosti za 2026. godinu ima dalekosežne posljedice, ne samo za struku biologa, nego i za stabilnost zdravstvenog sustava, ekonomsku održivost i sigurnost pacijenata. Nereguliran status biologa u zdravstvu stvara ozbiljne organizacijske i financijske rizike: otežava planiranje kadrova, onemogućuje standardizaciju kompetencija, usporava procese akreditacije laboratorija i povećava troškove zbog potrebe za dodatnim provjerama, korekcijama i vanjskim usklađivanjima.\nU području visoko specijalizirane laboratorijske dijagnostike — genetike, molekularne biologije, mikrobiologije, imunobiologije i drugih — biolozi obavljaju ključne poslove koji izravno utječu na točnost dijagnostičkih nalaza. Svaka nejasnoća u regulaciji ovih djelatnosti povećava rizik od pogrešaka, kašnjenja u dijagnostici i nepotrebnih ponavljanja analiza, što generira dodatne troškove zdravstvenom sustavu i može dovesti do pogoršanja zdravstvenog ishoda pacijenata.\nOsim ekonomskih posljedica, nereguliranost biološke djelatnosti predstavlja i značajan javnozdravstveni rizik. Bez jasnog zakonskog okvira nije moguće osigurati jedinstvene standarde kvalitete, sustavno stručno usavršavanje, odgovarajuću razinu nadzora i transparentno definirane odgovornosti. U uvjetima sve većeg oslanjanja medicine na molekularnu i genetsku dijagnostiku, ovakva praznina u zakonodavstvu može ugroziti sigurnost pacijenata i smanjiti otpornost zdravstvenog sustava na buduće javnozdravstvene izazove.\nStoga tražim da Ministarstvo zdravstva hitno uvrsti donošenje Zakona o biološkoj djelatnosti u plan zakonodavnih aktivnosti za 2026. godinu. To je nužan korak za osiguravanje ekonomski održivog, kvalitetnog i sigurnog zdravstvenog sustava koji može odgovoriti na potrebe moderne medicine.\""]
[17,"IVAN ŠAMIJA","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Molim Vas da ispravite propust i u plan zakonodavnih aktivnosti uvrstite donošenje Zakona o biološkoj djelatnosti. Ovaj zakon je nužna osnova za reguliranje statusa i rada biologa u zdravstvu. Biolozi su važna i nezaobilazna karika u našem zdravstvenom sustavu i njihovo znanje i stručnost osiguravaju kvalitetu najsuvremenijih medicinsko-dijagnostičkih postupaka koji čine osnovu najsuvremenije medicine. Nereguliranost statusa biologa u zdravstvu ima za posljedicu nemogućnost osiguranja kvalitete zdravstvene zaštite i dovodi u pitanje vjerodostojnost samog zdravstvenog sustava u različitim područjima u kojima biolozi u zdravstvu čine taj sustav."]
[18,"MAJA OROZ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Ministarstvo zdravstva nadležno je za sve zaposlenike u zdravstvenom sustavu. U tom kontekstu želim istaknuti da magistri biologije danas rade u sve većem broju ključnih zdravstvenih djelatnosti, uključujući laboratorijsku genetiku, imunologiju, mikrobiologiju, transplantacijsku biologiju, specijalizirane banke tkiva kao i u mnogim drugim djelatnostima. Unatoč našoj stvarnoj i rastućoj ulozi u dijagnostici i zdravstvenoj skrbi, pitanje profesionalnog statusa biologa u zdravstvenom sustavu godinama ostaje neriješeno. Brojni apeli struke da se kroz Zakon o biološkoj djelatnosti jasno uredi naš položaj sustavno se ignoriraju, bez konkretnih pomaka ili rješenja.\n\nSmatram da je krajnje vrijeme da Ministarstvo zdravstva prepozna doprinos biologa i uvaži zahtjeve struke. Uređenje našeg statusa nije pitanje formalnosti, već preduvjet za stabilnost, kvalitetu i daljnji razvoj brojnih dijagnostičkih djelatnosti čiji temelj upravo čine biolozi. Pozivam Ministarstvo da odgovorno pristupi ovom pitanju i osigura zakonski okvir koji će jasno definirati ulogu, odgovornosti i prava biologa u zdravstvenom sustavu Republike Hrvatske."]
[19,"HRVATSKO DRUŠTVO BIOLOGA U ZDRAVSTVU","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU","Status biologa u zdravstvu već godinama nije sustavno uređen, a prema ovom ažuriranom obrascu zakonodavnih aktivnosti neće biti uređen ni u sljedećoj godini. Magistri biologije ukazuju da nemaju mogućnost formalne specijalizacije niti jasno definiran profesionalni put, iako obavljaju izuzetno odgovorne poslove. Unatoč direktnoj komunikaciji s Ministarstvom zdravstva od 2019. godine do danas pomaka nema. Pozivamo vas da Zakon o biološkoj djelatnosti uvrstite u prioritetne zakonodavne aktivnosti za 2026. godinu."]
[20,"MAJA LEDINSKI","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Poštovani,\n\napeliram na potrebu jasnog i sustavnog reguliranja statusa biologa u zdravstvenom sustavu Republike Hrvatske.\nUloga biologa u postupcima dijagnostike i terapije iznimno je važna, osobito u područjima molekularne dijagnostike, genetike, mikrobiologije, imunologije i regenerativne medicine. Biolozi svojim znanjem i kompetencijama značajno doprinose provođenju dijagnostičkih postupaka, razvoju novih dijagnostičkih metoda te unaprjeđenju postojećih i uvođenju novih terapijskih postupaka.\nNapredak suvremene medicine, osobito personalizirane medicine i precizne dijagnostike, nemoguć je bez aktivnog sudjelovanja visoko obrazovanih biologa u zdravstvenom sustavu. Unatoč tome, njihov profesionalni status, odgovornosti i mogućnosti napredovanja nisu adekvatno regulirani.\nSmatram da je nužno prepoznati biologe kao ravnopravne zdravstvene profesionalce u okviru njihovih kompetencija te kroz zakonodavni okvir jasno definirati njihovu ulogu, prava i obveze u sustavu zdravstva.\n\nS poštovanjem, \n\ndr.sc. Maja Ledinski, mag. biol. mol."]
[21,"PAOLA MILIN","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam"]
[22,"KATICA GAVRANIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam"]
[23,"ALISA MANDIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","PODRŽAVAM PRIJEDLOG NOVOG ZAKONA"]
[24,"VIDE VULETIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam uvođenje zakonski definirane uloge, kompetencija i koeficijenta za magistre radiološke tehnologije"]
[25,"SAŠKA MARCZI","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Poštovani,\nApeliram da se prijedlog Zakona o biološkoj djelatnosti u zdravstvu uvrsti u plan aktivnosti za 2026. godinu. Pravna regulacija prije svega služi zaštiti pacijenata zbog toga što definira opseg djelatnosti, standarde obrazovanja, te profesionalnu odgovornost zdravstvenih radnika. Biolozi u zdravstvu su visokokvalificirani stručnjaci koji već obavljaju molekularne i genetske analize i interpretiraju nalaze, s neposrednim utjecajem na dijagnostiku i pacijente. Trenutno, zakonodavstvo zaostaje za stvarnošću. Donošenje Zakona o biološkoj djelatnosti predstavljalo bi priznavanje stvarnog stanja, a istodobno i usklađivanje s razvojem moderne medicine, te regulaciju profesionalnih standarda koji služe kvaliteti zdravstvene skrbi. \nS poštovanjem,\nDoc.dr.sc. Saška Marczi"]
[26,"KRISTINA KOPIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam najavljene izmjene."]
[27,"NIKOLINA TOMIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Poštovani, \n\nu sklopu javnog savjetovanja o izmjenama Zakona o djelatnostima u zdravstvu, pozdravljam činjenicu da se izmjenama po prvi put jasno i izričito definira djelatnost medicinsko-laboratorijske dijagnostike te prepoznaje status magistara medicinsko-laboratorijske dijagnostike kao visokoobrazovanih zdravstvenih radnika.\n\nSmatram kako je ovo iznimno važan iskorak u sustavnom uređenju struke, no u daljnjoj razradi zakonskih rješenja, posebice kroz podzakonske akte, nužno je jasno i nedvosmisleno definirati:\n\nkompetencije i odgovornosti magistara medicinsko-laboratorijske dijagnostike u odnosu na druge razine obrazovanja,\n\nposlove koji zahtijevaju završenu diplomsku razinu obrazovanja,\n\nulogu magistara medicinsko-laboratorijske dijagnostike u području nadzora laboratorijskih procesa, kontrole kvalitete, validacije metoda i stručnog mentorstva.\n\nJasno razgraničenje ovlasti i odgovornosti prema razini obrazovanja ključno je za kvalitetu laboratorijske dijagnostike, sigurnost pacijenata te učinkovito funkcioniranje zdravstvenog sustava, a ujedno predstavlja standard u većini država članica Europske unije.\n\nPredlažem da se navedeni elementi uvrste u pripadajuće pravilnike i podzakonske akte koji će proizaći iz ovog Zakona, kako bi se osigurala njegova dosljedna i učinkovita primjena u praksi. Uređen i jasno strukturiran sustav u interesu je svih sudionika zdravstvenog sustava – pacijenata, zdravstvenih radnika i poslodavaca – te predstavlja važan preduvjet za kvalitetnu i sigurnu laboratorijsku dijagnostiku. \n\nS poštovanjem, \n\nNikolina Tomić, mag.med.lab.diag."]
[28,"VALENTINA SOVIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam!"]
[29,"JADRANKA ŠKORPUT","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Poštovani,\n\nmolim da se u Obrazac zakonodavnih aktivnosti Ministarstva zdravstva za 2026. godinu uvrsti Zakon o biološkoj djelatnosti.\n\nMagistri biologije u zdravstvenom sustavu Republike Hrvatske obavljaju visoko specijalizirane i odgovorne poslove u područjima poput molekularne dijagnostike, laboratorijske genetike, imunogenetike, kliničke embriologije i drugih područja suvremene medicine, no njihova djelatnost i profesionalni status nisu sustavno uređeni.\n\nIzostanak odgovarajućeg zakonskog okvira dovodi do pravne nesigurnosti, neujednačene prakse, nemogućnosti formalne specijalizacije i otežanog profesionalnog razvoja, što dugoročno negativno utječe na kvalitetu i sigurnost zdravstvene zaštite te zadržavanje stručnog kadra.\n\nDonošenjem Zakona o biološkoj djelatnosti jasno bi se definirali uvjeti rada, kompetencije i odgovornosti, osigurao sustav kontrole kvalitete i stručnog nadzora te unaprijedila kvaliteta zdravstvenih usluga u najboljem interesu pacijenata.\n\nS poštovanjem."]
[30,"KRISTINA CRKVENAC GORNIK","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Poštovani,\nmolim da se u Obrazac zakonodavnih aktivnosti Ministarstva zdravstva za 2026. godinu uvrsti Zakon o biološkoj djelatnosti.\n\nU zdravstvenom sustavu Republike Hrvatske dijagnostičke postupke u području molekularne dijagnostike, citogenetike, imunogenetike, kliničke embriologije, transplantacijske imunologije i drugih visoko specijaliziranih područja medicine provode magistri biologije. Unatoč njihovoj stvarnoj i nezamjenjivoj ulozi u procesu dijagnostike i donošenju klinički relevantnih nalaza, njihova djelatnost nije sustavno uređena odgovarajućim zakonskim okvirom.\nIzostanak jasne regulative dovodi do pravne nesigurnosti i neujednačene prakse te otežava uspostavu standarda kvalitete, stručnog nadzora i profesionalne odgovornosti, što izravno ugrožava sigurnost pacijenata i učinkovitost \nzdravstvenog sustava. Donošenjem Zakona o biološkoj djelatnosti jasno bi se definirali uvjeti i način obavljanja djelatnosti, kompetencije i odgovornosti, kao i sustav kontrole kvalitete i stručnog nadzora, čime bi se osigurala visoka razina\nsigurnosti i kvalitete zdravstvenih usluga u najboljem interesu pacijenata, u skladu s visokoškolskim kvalifikacijama i stvarnim potrebama suvremene medicine.\n\nS poštovanjem,\ndoc.dr.sc. Kristina Crkvenac Gornik, mag.biol.mol."]
[31,"PAULA ALAPIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Poštovani,\n\nstatus magistra biologije u sustavu zdravstva Republike Hrvatske već dugi niz godina nije sustavno i cjelovito uređen. Magistri biologije zaposleni u zdravstvu obavljaju izuzetno odgovorne i stručne poslove. Unatoč tome, njihov profesionalni status nije jasno definiran, ne postoji mogućnost formalne specijalizacije, niti je osiguran jasan i predvidiv profesionalni razvoj i napredovanje unutar sustava. Nepostojanje posebnog zakonskog okvira dovodi do neujednačene prakse među zdravstvenim ustanovama, pravne nesigurnosti zaposlenika kao i dugoročnog gubitka stručnog kadra koji zbog neuređenog statusa često napušta zdravstveni sustav ili Republiku Hrvatsku.\nApeliram da se Zakon o biološkoj djelatnosti u zdravstvu uvrsti u zakonodavne aktivnosti za 2026. godinu, s ciljem jasnog definiranja statusa biologa u zdravstvu,omogućavanja formalne\nspecijalizacije i profesionalnog razvoja, jačanja kvalitete i sigurnosti zdravstvene zaštite te zadržavanja visokoobrazovanog stručnog kadra u zdravstvenom sustavu Republike Hrvatske.\n\nS poštovanjem,\ndr.sc. Paula Alapić, mag.biol.exp."]
[32,"MARIJA ZEKUŠIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Poštovani,\n\nmolim da se u Obrazac zakonodavnih aktivnosti Ministarstva zdravstva za 2026. godinu uvrsti Zakon o biološkoj djelatnosti.\n\nRazlozi za donošenje zakona:\nPostoji potreba za sustavnim uređenjem i usklađivanjem obavljanja djelatnosti magistara molekularne biologije, magistara eksperimentalne biologije te ostalih magistara biologije sa standardima zanimanja, važećim visokoškolskim kvalifikacijama i stvarnim potrebama zdravstvenog sustava Republike Hrvatske.\n\nCiljevi koji se žele postići donošenjem zakona:\nDonošenjem Zakona o biološkoj djelatnosti uredili bi se sadržaj i način obavljanja djelatnosti, uvjeti za njezino obavljanje, sustav kontrole kvalitete te stručni nadzor nad radom magistara molekularne biologije, magistara eksperimentalne biologije i ostalih magistara biologije zaposlenih u visoko specijaliziranim područjima moderne medicine. To osobito uključuje molekularnu dijagnostiku, laboratorijsku genetiku, imunogenetiku, kliničku embriologiju, transplantacijsku imunologiju, HLA tipizaciju, tkivno bankarstvo, tkivno inženjerstvo, farmakogenomiku te druga područja laboratorijske i personalizirane medicine.\n\nCilj je osigurati jasno definirane kompetencije, visoku razinu kvalitete i sigurnosti rada te usklađenost pružanja bioloških djelatnosti unutar zdravstvenog sustava Republike Hrvatske.\n\nS poštovanjem, \n\ndoc.dr.sc. Marija Zekušić, mag.biol.mol."]
[33,"IVA LJUBANOVIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam!"]
[34,"LEANA TOMINIĆ ZOVIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam!"]
[35,"TANJA LEONTIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Komentar (u ime Sindikata KBC Zagreb):\n\nSindikat KBC Zagreb podržava donošenje Zakona o djelatnostima u zdravstvu jer predstavlja nužan korak u rješavanju dugogodišnjih strukturnih problema i diskriminacije s kojima se suočavaju sanitarni inženjeri, stručni prvostupnici radiološke tehnologije, radne terapije i medicinsko-laboratorijske dijagnostike, uključujući i magistre zdravstvenih profesija iz navedenih područja.\n\nPosebno ističemo važnost uklanjanja dugogodišnjih prepreka pristupu tržištu rada, kao i neujednačenog i nedovoljno jasno definiranog statusa ovih profesija u zdravstvenom sustavu. Dugi niz godina navedenim je strukama bilo ograničeno ili onemogućeno puno korištenje stečenih kompetencija, što je rezultiralo njihovom podzastupljenošću, profesionalnom stagnacijom i sustavnom diskriminacijom.\n\nNadalje, Sindikat KBC Zagreb naglašava neprihvatljivu praksu prema kojoj magistri zdravstvenih profesija, iako imaju završenu diplomsku razinu obrazovanja i proširene kompetencije, rade na radnim mjestima i za plaću koja odgovara razini stručnog prvostupnika. Takvo stanje ne odražava stvarnu razinu obrazovanja, odgovornosti i složenosti poslova koje obavljaju te demotivira radnike i potiče odljev stručnog kadra iz zdravstvenog sustava.\n\nDonošenjem ovog Zakona potrebno je jasno definirati obrazovne razine, kompetencije i uvjete rada, ali i osigurati njihovu odgovarajuću valorizaciju kroz sustav plaća, u skladu s razinom obrazovanja i odgovornosti. Time će se doprinijeti pravednijem položaju ovih profesija, jačanju zdravstvenog sustava te dugoročnoj održivosti i kvaliteti zdravstvene skrbi."]
[36,"ENA PEŠUT","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam!!!!"]
[37,"HELENA MATANOVIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam!"]
[38,"LUCIJA PUTRIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam"]
[39,"BRANKICA BRNČIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam"]
[40,"DIJANA VARGANOVIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","Podržavam"]
[41,"VALENTINA ĐUREK","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.1. Zakon o djelatnostima u zdravstvu","podržavam"]
[42,"TANJA LEONTIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.2. Zakon o ljekarništvu","Komentar (u ime Sindikata KBC Zagreb):\n\nSindikat KBC Zagreb podržava donošenje novog Zakona o ljekarništvu radi usklađivanja s drugim propisima, jasnog definiranja osnovnih i dodatnih ljekarničkih usluga te unaprjeđenja ljekarničke skrbi. Posebno ističemo važnost reguliranja statusa magistara farmacije i farmaceutskih tehničara te uključivanja tehničara u razred pri Hrvatskoj ljekarničkoj komori, čime se osigurava priznavanje kompetencija, profesionalni razvoj i pravilna valorizacija struke, što doprinosi kvalitetnijoj zdravstvenoj zaštiti."]
[43,"NIVES BOŽIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.2. Zakon o ljekarništvu","Podržavam"]
[44,"TANJA LEONTIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.3. Zakon o izmjenama i dopunama Zakona o zaštiti pučanstva od zaraznih  bolesti","Komentar (u ime Sindikata KBC Zagreb):\n\nSindikat KBC Zagreb podržava donošenje izmjena i dopuna Zakona o zaštiti pučanstva od zaraznih bolesti jer unapređuje pravnu jasnoću, ujednačenost i učinkovitost mjera za sprječavanje i suzbijanje zaraznih bolesti. Posebno pozdravljamo usklađivanje s Međunarodnim zdravstvenim propisima (IHR), što jača sposobnost Republike Hrvatske za pravodobno otkrivanje, praćenje i odgovor na prijetnje javnom zdravlju.\n\nTakođer ističemo važnost sustava zdravstvenih pregleda za strane radnike, koji doprinosi očuvanju povoljne epidemiološke situacije u zemlji. Smatramo da ove izmjene značajno doprinose jačanju zaštite zdravlja građana i učinkovitijem funkcioniranju zdravstvenog sustava."]
[45,"TANJA LEONTIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.4. Zakon o izmjenama i dopunama Zakona o lijekovima","Komentar (u ime Sindikata KBC Zagreb):\n\nSindikat KBC Zagreb podržava prijedlog Zakona kojim se ovlasti za odobravanje kliničkih ispitivanja i nadzor nad dobrom praksom u proizvodnji i prometu lijekova prebacuju s Ministarstva zdravstva na Agenciju za lijekove i medicinske proizvode. Smatramo da objedinjavanje nadležnosti doprinosi većoj učinkovitosti, pravnoj jasnoći i kontinuiranom nadzoru kvalitete lijekova, omogućuje RH da postane država članica izvjestiteljica (RMS) u EU sustavu, povećava broj kliničkih ispitivanja te osigurava bolju dostupnost inovativnih lijekova pacijentima, uz jačanje stručnog kadra i usklađivanje s praksom drugih država članica EU."]
[46,"IVAN KOUDELA","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.5. Zakon o izmjenama Zakona o zaštiti od buke","Protekli Ministar Beroš je sukladno svim smjernicama EU koja nalaže generalno da se štetne emisije na svim područjima smanjuju, pravilnikom povećao dopuštenu razinu buke.\nTako da iz perspektive građana Ministarstvo samo radi štetu Građanima umjesto da radi za Građane RH.\n\nU slučaju ukidanja obveze rješenja, tko provodi provjeru da djelatnost unutar okvira propisanih pravilnikom? Ako nitko, onda ovime se umanje dodatno zaštita građana na štetne emisije bez mehanizma koji će osigurati da su mjere dostatne. \nSvakako ishođenje dozvole treba biti popraćeno rješenjem i mjerenjem od certificirane strane."]
[47,"TANJA LEONTIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.6. Zakon o izmjenama i dopunama Zakona o obveznom zdravstvenom osiguranju","Komentar (u ime Sindikata KBC Zagreb):\n\nSindikat KBC Zagreb podržava donošenje Zakona o izmjenama i dopunama Zakona o obveznom zdravstvenom osiguranju jer unapređuje prava osiguranika, osobito u dijelu novčanih naknada za vrijeme privremene nesposobnosti za rad ili spriječenosti zbog korištenja zdravstvene zaštite.\n\nSmatramo da je dodatno uređivanje prava i obveza osiguranih osoba nužno za osiguranje pravednog i transparentnog sustava naknada te za zaštitu radnika u zdravstvenom sektoru. Ovim izmjenama postiže se veća pravna jasnoća, a zdravstveni radnici dobivaju sigurnost u ostvarivanju svojih prava u skladu s obveznim zdravstvenim osiguranjem."]
[48,"HRVATSKA KOMORA FIZIOTERAPEUTA","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.7. Zakon o fizioterapeutskoj djelatnosti","Hrvatska komora fizioterapeuta se protivi donošenju „novog“ cjelovitog Zakona o fizioterapeutskoj \ndjelatnosti, te predlaže da se donesu Izmjene i dopune Zakona o fizioterapeutskoj djelatnosti iz razloga koje će mo niže obrazložiti. Naime, sukladno Jedinstvenim metodološko-nomotehničkim pravilima za izradu akata (dalje u tekstu: Pravila) koje donosi Hrvatski \nSabor u članku 48. istih jasno jepropisano da  ako se propis mijenja, odnosno dopunjava više puta potrebno je tek onda pristupiti donošenju novoga propisa, u pravilu nakon treće izmjene, odnosno dopune. Shodno tome slobodni smo navesti kako Zakon o fizioterapeutskoj djelatnostije donesen 3. listopada 2008. i objavljen u Narodnim novinama broj 120/08 te je zakon utvrdio temeljne odrednice profesije sukladno europskim standardima u fizioterapiji. Činjenica je da se je u međuvremenu utvrdila potreba za većom razinom obrazovanja fizioterapeuta zbog sve veće odgovornosti u pružanju kvalitetne fizioterapije te se je podigla razina obrazovanja za fizioterapeuta na  diplomsku razinu kojasad nije prepoznata kroz Zakon o fizioterapeutskoj djelatnosti i koji isto treba inkorporirati, ali to nije razlog da se donosi „novi“ zakon. Naime nedvojbeno je da se Zakon o fizioterapeutskoj djelatnosti do sada nije niti jednom mijenjao, pa shodno citiranim odredbama Pravila nema ni pravne ni logične osnove da se donosi novi Zakon o fizioterapeutskoj djelatnosti a da za prethodno nije bila niti jedna Izmjena i dopuna predmetnog Zakona, a niti je od dana donošenja istog,predmetni Zakon formalno niti izmijenjen niti dopunjen.Hrvatska komora fizioterapeuta kao jedino nadležno tijelo u reguliranju i nadziranju profesije fizioterapeuta, između ostalog,  sukladno članku 26. stavak 1. točka 2. citirano:  „surađuje s ministarstvom nadležnim za zdravstvo na svim područjima od interesa za fizioterapeute te daje stručna mišljenja i sudjeluje kod pripreme propisa iz područja fizioterapeutske djelatnosti“. Iz svega gore navedenog smo i ,pozvani da ovim putem istaknemo jasnu namjeru aktivno \nsudjelovati u izmjenama i dopunama Zakona o fizioterapeutskoj djelatnosti s prvenstvenim ciljevima koji su navedeni u ovom ažuriranom Obrascu zakonodavnih aktivnosti Ministarstva zdravstva za 2026. godinu te se protivimo donošenju „novog“ cjelovitog Zakona o fizioterapeutskoj djelatnosti jer zato nema niti stručne niti pravne osnove."]
[49,"TANJA LEONTIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.7. Zakon o fizioterapeutskoj djelatnosti","Komentar (u ime Sindikata KBC Zagreb):\n\nSindikat KBC Zagreb podržava izradu novog Zakona o fizioterapeutskoj djelatnosti jer je nužno uskladiti postojeći Zakon iz 2008. godine s promjenama u sustavu obrazovanja i zdravstvene zaštite te aktualnim standardima zanimanja za fizioterapeute. Posebno ističemo potrebu brisanja radnih terapeuta iz Zakona, s obzirom na to da su članovi druge komore, kao i redefiniranje procesa fizioterapije u skladu s obrazovnim standardima.\n\nTakođer smatramo važnim da Zakon jasno definira postupak izdavanja odobrenja za samostalan rad fizioterapeuta, čime se osigurava pravna jasnoća i standardizacija kompetencija. Novi Zakon treba osigurati usklađenost sa standardima kvalifikacija i zanimanja, Zakonom o visokom obrazovanju i znanstvenoj djelatnosti te Zakonom o zdravstvenoj zaštiti, kao i definirati koja zanimanja su obvezna biti članovi Hrvatske komore fizioterapeuta.\n\nSindikat KBC Zagreb posebno naglašava da je važno da se s izradom Zakona krene već u prvom tromjesečju 2026., kako bi se otklonile dugogodišnje nepravde prema magistrima fizioterapije, koji i dalje rade i primaju plaću kao prvostupnici, unatoč završenoj diplomskoj razini obrazovanja, te imaju ograničen pristup tržištu rada. Pravovremenim donošenjem Zakona osigurala bi se njihova vidljivost, odgovarajuća valorizacija i pravedan položaj u sustavu javnog zdravstva."]
[50,"TANJA LEONTIĆ","AŽURIRANI OBRAZAC ZAKONODAVNIH AKTIVNOSTI MINISTARSTVA ZDRAVSTVA ZA 2026. GODINU,\n2.8. Zakon o sestrinstvu","Komentar (u ime Sindikata KBC Zagreb):\n\nSindikat KBC Zagreb podržava donošenje novog Zakona o sestrinstvu s ciljem osuvremenjivanja regulirane profesije sestrinstva, usklađivanja nazivlja i obrazovnih standarda s važećim zakonima o visokom obrazovanju i akademskim titulama, te dodatnog definiranja standarda i uvjeta za dodatno, trajno i specijalističko usavršavanje medicinskih sestara.\n\nPosebno ističemo važnost jasno definiranja kompetencija medicinskih sestara prema razinama obrazovanja, čime se osigurava precizno utvrđivanje dužnosti i odgovornosti članova zdravstvenog tima, te omogućuje pravilna valorizacija i profesionalni razvoj. Podržavamo i potrebu reguliranja privatne prakse i osnivanja ustanova za obavljanje sestrinske djelatnosti radi jasnijeg definiranja načina rada.\n\nSindikat KBC Zagreb smatra da novi Zakon omogućava razvoj visoko obrazovanog sestrinskog kadra sa specifičnim kompetencijama, uvođenje novih specijalizacija i dodatno osnaživanje stručnosti medicinskih sestara, što je ključno za kvalitetu zdravstvene skrbi i učinkovit rad zdravstvenog sustava."]